
PATVIRTINTA 
Klaipėdos lopšelio-darželio „Pumpurėlis“
direktoriaus 2024 m. sausio ... d.
įsakymu Nr. 


KLAIPĖDOS LOPŠELIS-DARŽELIS „PUMPURĖLIS”
RESPUBLIKINIO IKIMOKYKLINIO IR PRIEŠMOKYKLINIO UGDYMO ĮSTAIGŲ VAIKŲ BEI PEDAGOGŲ KŪRYBINIO STEAM PROJEKTO ,,Snaigė – žiemos karalienė“
NUOSTATAI

Projekto anotacija:  Snaigė - žiemos simbolis. Gamtoje kiekviena snaigė yra trapi ir išskirtinė, dviejų tokių pačių snaigių nerastume. Kviečiame prisijungti prie projekto patiems sukuriant pačią gražiausią, įdomiausią snaigę ir dalintis STEAM veiklų idėjomis bei galimybėmis integraliai ugdyti vaikų inžinerijos, gamtos mokslų, menų ir matematikos gebėjimus. 

I SKYRIUS
BENDROSIOS NUOSTATOS

1. Respublikinio ikimokyklinio ir priešmokyklinio ugdymo įstaigų vaikų ir pedagogų kūrybinio STEAM projekto „Snaigė – žiemos karalienė“ (toliau – Projektas) nuostatai reglamentuoja projekto tikslą, uždavinius, dalyvius, darbų pateikimo ir projektoorganizavimo tvarką.
2. Projektą organizuoja Klaipėdos lopšelio-darželio „Pumpurėlis“ ikimokyklinio ugdymo mokytoja Vilija Kielienė, ikimokyklinio ugdymo mokytoja Laura Drumstienė. Projekto koordinatorė - direktorės pavaduotoja ugdymui Dalia Jonaitienė, tel. +370 691 01903, el. paštas pavaduotojapumpurelis@gmail.com . 
3. Projekto nuostatai skelbiami Facebook grupėje „Auklėtoja – Auklėtojai“ https://www.facebook.com/groups/976828812401540 , Klaipėdos lopšelio-darželio „Pumpurėlis“ svetainėjė https://www.pumpurelis.lt 

II SKYRIUS
TIKSLAS IR UŽDAVINIAI

[bookmark: _Hlk88766712]4. Projekto  tikslas – pedagogus bei ugdytinius suburti bendrai STEAM veiklai ir ieškoti naujų netradicinių būdų kuriant žiemos simbolį – snaigę.  
5. Projekto  uždaviniai: 
5.1. Žadinti vaikų smalsumą aiškinantis apie snaiges (kaip snaigės atrodo, kaip jos atsiranda, kokių formų jų būna).
5.2. Sukurti snaigę naudojant pačių pasirinktas kuo įvairesnes medžiagas (įvairią gamtinę medžiagą, kaladėles, konstruktorius, antrines žaliavas ir t.t.)
5.3. Išgyventi kūrybos, atradimo džiaugsmą tyrinėjant, eksperimentuojant, skaičiuojant, matuojant kuriamą snaigę ar jos dalis.
5.4. Skatinti ugdymo įstaigų bendravimą ir bendradarbiavimą, dalinantis gerąja darbo patirtimi STEAM veiklose.

III SKYRIUS
DALYVIAI

 STEAM projekte „Snaigė – žiemos karalienė“ kviečiami dalyvauti šalies ikimokyklinio ir priešmokyklinio ugdymo įstaigų ugdytiniai, juos ugdantys pedagogai. Dalyvių skaičius iš vienos įstaigos neribojamas.  

IV SKYRIUS
RENGINIO ORGANIZAVIMO TVARKA

6. Projekto trukmė – 2024 m. sausio 8 d.–2024 m. sausio 26 d. 
7. Projekto dalyviai, pasitelkiant įvairias ugdymo priemones ir metodus, organizuoja veiklas, kuriose vaikai susipažįsta su snaige kaip gamtos reiškiniu ir panaudojat gamtinę medžiagą, konstruktorius, antrines žaliavas ir kt. kuria, medeliuoja, konstruoja snaiges.
8. Dalyviai STEAM metodus ir priemones pasirenka savarankiškai. 
9. Projekto dalyviai parenka 2–4 kokybiškas nuotraukas (nuotraukose neturi matytis vaikų veidų), kuriose matytųsi atliekama veikla panaudojant STEAM metodus ir rezultatas. 
10. Įkeldami nuotraukas viršuje  būtina nurodyti: pilną ugdymo įstaigos pavadinimą, mokytojo vardą ir pavardę, ugdytinio vardą, pavardę arba grupės pavadinimą ir vaikų amžių.
11. Prie nuotraukų turi būti trumpas veiklos aprašymas, kuriame atsispindėtų integralus ugdymo metodas (iki 4 sakinių). 
12. Nuotraukos keliamos į uždarą facebooko grupę „Snaigė – žiemos karalienė” https://www.facebook.com/groups/833011855179507 
13. Facebook grupė  bus iki sausio 31 d.

V SKYRIUS
BAIGIAMOSIOS NUOSTATOS

14. Projekto nuotraukos bus patalpintos Klaipėdos lopšelio-darželio „Pumpurėlis“ tinklapyje https://www.pumpurelis.lt/ ir darželio Facebook paskyroje Klaipėdos lopšelis-darželis „Pumpurėlis“. 
15. Visi STEAM projekte ,,Snaigė – žiemos karalienė“ dalyvavę pedagogai gaus Klaipėdos lopšelio-darželio „Pumpurėlis“ padėkas ir metodinės veiklos pažymas.
16. Autorius, pateikdamas nuotraukas projektui, patvirtina, kad yra šios nuotraukos autorius. Už autorinių teisių pažeidimus atsako nuotraukas pateikę asmenys.
17. Organizatoriai pasilieka teisę projekto dalyvių nuotraukas su veiklų aprašymais naudoti neatlygintinai, viešai publikuoti darbus, nurodant autorines teises.
18. Kilus klausimams, kreiptis el. paštu vilija.kieliene@gmail.com 

